У Вікіпедыі ёсць артыкулы пра іншых асоб з прозвішчам Усаў.

**Павел Усаў** (нар. 1975, Магілёў) — беларускі палітолаг.

Доктар грамадскіх навук (2011). Член Беларускага нацыянальнага сакратарыята «Вольная Беларусь» (з 2020 года). Прафесар-ад’юнкт Варшаўскага ўніверсітэта (на 2022 год).

Біяграфія
---------

Павел Усаў выступае на фестывалі па правах чалавека Watch Docs у Варшаве, 4 снежня 2022 г.
У 1998 годзе скончыў гістарычны факультэт Магілёўскага дзяржаўнага ўніверсітэта. Узначальваў Магілёўскую гарадскую суполку «Маладых сацыял-дэмакратаў». У 2003 годзе скончыў аспірантуру ў Беларускім дзяржаўным універсітэце на кафедры паліталогіі, а таксама магістратуру ў Школе Усходняй Еўропы Варшаўскага ўніверсітэта. У 2003—2005 гадах працаваў выкладчыкам паліталогіі ў Магілёўскім дзяржаўным універсітэце. У 2004 годзе ўзначаліў Магілёўскую гарадскую суполку Беларускай сацыял-дэмакратычнай партыі «Грамада» і вылучыўся кандыдатам на парламенцкіх выбарах. У 2006 годзе паступіў ва Уроцлаўскі ўніверсітэт па стыпендыі імя Лэйна Кіркланда. Пазней стаў весці ва ўніверсітэтах Польшчы і Славакіі паліталагічныя лекцыі пра дзяржаўны лад Беларусі, Расіі і Украіны. Заснаваў у Варшаве Цэнтр палітычнага аналізу і прагнозаў, у якасці кіраўніка якога выступаў экспертам у перадачах Беларускай службы Польскага радыё, а таксама ў Беларускім цэнтры еўрапейскіх даследаванняў. Паступіў у дактарантуру Школы грамадскіх навук Польскай акадэміі навук (ПАН). У 2011 годзе атрымаў ступень доктара грамадскіх навук у Інстытуце палітычных даследаванняў ПАН за абарону дысертацыі «Станаўленне і ўмацаванне неааўтарытарнага рэжыму ў Беларусі ў 1994—2010 гадах», якую выдаў у 2014 годзе асобнай кнігай на 360 старонак (ISBN 978-83-64091-25-4). Да 2015 года стаў аўтарам звыш 500 паліталагічных артыкулаў, у тым ліку ў часопісе «ARCHE Пачатак».

У красавіку 2017 года выступіў суаўтарам Народнай праграмы «Вольная Беларусь». У ліпені 2020 года ўвайшоў у склад Беларускага нацыянальнага сакратарыята «Вольная Беларусь». Працаваў прафесарам-ад’юнктам у Варшаўскім універсітэце.

Сям’я
-----

У шлюбе з Вольгай Старасцінай, маюць дзяцей.

Зноскі
------

1. ↑  Pavel Usov // MAK<a href='https://wikidata.org/wiki/Track:Q105192847'></a>
2. ↑
3. ↑  *Зянон Пазняк, Павел Вусаў, Сяргей Папкоў, Юрый Беленькі, Павел Мірановіч, Лявон Баршчэўскі, Юрый Цехановіч, Мікалай Крыжаноўскі.* Народная Праграма «Вольная Беларусь». — Варшава: Беларускія ведамасці, 2017. — 72 с. — 300 экз. — ISBN 978-83-935476-7-8.
4. ↑  Паведамленне (Мемарандум аб стварэнні Беларускага нацыянальнага сакратарыята за мяжой Беларусі) **(нявызн.)**.  Кансерватыўна-хрысціянская партыя БНФ (9 жніўня 2020). Праверана 16 верасня 2022.
5. ↑  *Зміцер Лукашук*. Амністыя Лукашэнкі за пратэсты, «атручэнне» Сахашчыка, крах Форума Цапкалы, Кабінет **(нявызн.)**.  «Еўрапейскае радыё для Беларусі» (6 верасня 2022). Праверана 16 верасня 2022.

Спасылкі
--------

* Павел Вусаў **(нявызн.)**.  Беларуская служба Радыё «Свабода» (2 жніўня 2016). Праверана 16 верасня 2022.
* *Павел Вусаў*. Меркаванні **(нявызн.)**.  Тэлеканал «Белсат» (29 ліпеня 2022). Праверана 16 верасня 2022.

|  |  |
| --- | --- |
| ⚙️   У сацыяльных сетках | Facebook · Telegram |
| 

| Нарматыўны кантроль |
| --- |
| GND: 105796820X · ISNI: 0000 0004 3694 429X · LCCN: no2016073716 · NUKAT: n2014080498 · SUDOC: 198726813 · VIAF: 310661485 |

 |